Messingåga

Messingåga (sørsamisk: Siejphjohke) er et 50,67 km² vassdrag i Dunderlandsdalen i Rana kommune, som fra sør munner ut som en sideelv til Ranelva ved Hjartåsen i grenden Storvoll. Messingåga er også navnet på en annen, mindre elv, som munner ut i Ranelva fra øst, rundt 5 km sørvest for Hjartåsen, sør for Messingsletta, like nord for Dunderland.

Fra Kjerringvatnet renner Kjerringelva (sørsamisk: Aahkajohke) i en vestlig retning. Denne elva møter Jarfjellbekken, som renner i en nordlig retning fra Jarfjelltjønna gjennom Austerskardet, nord for Kopparvatnet. Messingåga starter ved Elivollan (sørsamisk: Siejphgiedtie), der Kjerringelva og Jarfjellbekken møtes.

Vassdraget renner i en nordlig retning, gjennom Messingdalen, øst for fjellet Messingen. På vei nordover tar vassdraget fra vest opp i seg fem bekker fra Jarfjellet, og fra øst fem bekker fra Kjerringfjellet (sørsamisk: Stoere Aahkavaerie) og en bekk fra Harafjellet.

Messingåga renner gjennom et moreneterreng med innslag av breelv-avsetninger. Mot Kopparvatnet finnes et haugete moreneterreng (dødisterreng).

Utbygging versus vern
I 2005 sendte MiljøEnergi Nordland AS en søknad til Norges vassdrags- og energidirektorat om konsesjon om å utnytte deler av Messingåga til kraftproduksjon.Søknad om utbygging av kraftverk (Sakstype C-41), Registreringsnr 4325, Saksnr 200502031, Vassdragsnr 156.F1A MESSINGÅGA To alternativer er blitt presentert: En installasjon på  med en energiproduksjon på , og en installasjon på  med en energiproduksjon på . 

Vassdraget befinner seg i urørt natur, i et av Ranas viktigste naturområder for våtmarksfugl. Dalen omkring er et viktig sommerbeiteområde for elg, og jerv har fast tilhold. Elven er rik på røye og ørret, og er foreslått fredet av naturvernorganisasjonerSamarbeidsrådet for Naturvernsaker (SRN), Den Norske Turistforening, Norges Naturvernforbund, Norges Jeger- og Fiskerforbund, WWW: Verneverdige norske vassdrag, Oslo, april 2004Erling Solvang, Naturvernforbundet i Nordland: Ta vare på vassdragene, Helgeland Arbeiderblad, 16. juli 2004, Rana kommunes miljøutvalg,Miljø-, plan- og ressursutvalget i Rana: Messingåga, Leiråga og Revelforsen, Sak 0063/04, side 63, 10. juni 2004 Nordland fylkesting og av Stortinget.Innst.S.nr.116 (2004–2005) Innstilling fra energi- og miljøkomiteen om supplering av Verneplan for vassdrag

Galleri
Messingågas utløp i Ranelva ved Hjartåsen, Storvoll

Referanser

Kategori:Elver i Rana
Kategori:Ranavassdraget